সিলভেস্টার ক্লার্ক
সিলভেস্টার থিওফিলাস ক্লার্ক (ইংরেজি: Sylvester Clarke; জন্ম: ১১ ডিসেম্বর, ১৯৫৪ - মৃত্যু: ৪ ডিসেম্বর, ১৯৯৯) বার্বাডোসের ক্রাইস্টচার্চে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৮২ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ বোলার ছিলেন। ডানহাতে ফাস্ট বোলিংয়ের পাশাপাশি নিচেরসারিতে ডানহাতে ব্যাটিং করতেন। ওয়েস্ট ইন্ডিজ দলের পক্ষে ১১ টেস্ট ও ১০টি একদিনের আন্তর্জাতিকে অংশ নিয়েছেন ‘সিলভার্স’ ডাকনামে পরিচিত সিলভেস্টার ক্লার্ক। ৩১ মার্চ, ১৯৭৮ তারিখে অস্ট্রেলিয়ার বিপক্ষে তার টেস্ট অভিষেক ঘটে। একই দলের বিপক্ষে সর্বশেষ টেস্টে অংশ নেন। একদিনের আন্তর্জাতিকে তার অভিষেক হয় ১২ এপ্রিল, ১৯৭৮ তারিখে ও শেষ ওডিআই খেলেন ২৭ জুন, ১৯৮২ তারিখে। উভয়ক্ষেত্রেই প্রতিপক্ষ ছিল অস্ট্রেলিয়া দল। ৫৪ বছর বয়সে ৪ ডিসেম্বর, ১৯৯৯ তারিখে তার দেহাবসান ঘটে।